Hvis du i flere dage er syg og har en eller flere symptomer såsom feber, hoste, ondt i halsen, hovedpine, muskelømhed og åndenød, så skal du være ekstra varsom.

Særligt hvis dine symptomer forværres, og du får problemer med din vejrtrækning.

For så skal du ringe til din læge, også selv om du ikke har været i et risikoområde. Lægen skal så beslutte, om hvad der skal ske i forhold til, om du skal henvises til et sygehus for at blive testet og behandlet for mulig covid-19.

Således lyder en af Sundhedsstyrelsens opdaterede retningslinjer i forbindelse med, at coronavirusset og sygdommen covid-19 er begyndt at brede sig hastigt i det danske samfund.